open-index/open-wikipedia-markdown huggingface dataset:
সূরা মু'মিনূন

**আল মু'মিনূন **, (), (মুমিনগণ) মুসলমানদের ধর্মীয় গ্রন্থ কুরআনের ২৩ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১১৮টি।

## নামকরণ
প্রথম আয়াত قَدْ أَفْلَحَ الْمُؤْمِنُونَ	থেকে সূরার নাম গৃহীত হয়েছে। 

## বিষয়বস্তু
এই সূরার মূল বক্তব্য হচ্ছে চারিত্রিক গুণাবলী যা মুমিন বা বিশ্বাসী হওয়ার 'বীজতলা ' বা মূলভিত্তি। বিশেষভাবে উল্লেখ করা হয়েছে সেই রূপ পরিবেশের যখন সত্যকে অস্বীকার করা হয় এবং সত্যের অনুসারীদের অত্যাচার ও অপমানে জর্জরিত করা হয়। সত্য এক, অদ্বিতীয় এবং সন্দেহাতীত এবং শেষ পর্যন্ত সত্য চিরস্থায়ী। যারা পাপের রাস্তায় থাকে তাদের শেষ মুহুর্তের অনুতাপ গ্রহণযোগ্য হবে না।

## আরও দেখুন
* কুরআন
* সূরা ইব্রাহীম
* আল আম্বিয়া

## তথ্যসূত্র

## বহিঃসংযোগ
* কোরআন শরীফ
* আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)

বিষয়শ্রেণী:সূরা
আন্তর্জাতিক ক্রিকেটে জ্যাক ক্যালিসের শতরানের তালিকা

[থাম্ব|ডান| আন্তর্জাতিক ক্রিকেটে [জ্যাক ক্যালিস দক্ষিণ আফ্রিকার খেলোয়াড়দের মধ্যে সবচেয়ে বেশি শতরান করেছেন।]]
জ্যাক ক্যালিস হলেন একজন দক্ষিণ আফ্রিকান ক্রিকেটার যিনি একজন অল-রাউন্ডার হিসেবে খেলে থাকেন। তাকে *সর্বকালের সর্বশ্রেষ্ট ক্রিকেটার* হিসেবে বিবেচনা করা হয়, এবং স্যার গারফিল্ড সোবার্সের সাথে সর্বকালের সর্বশ্রেষ্ঠ অলরাউন্ডার হিসেবে বিবেচনা করা হয়। তিনি টেস্ট ক্রিকেটে ৪৫টি শতক (১০০ বা তার অধিক রান করেছেন এক ইনিংসে) যা কোন দক্ষিণ আফ্রিকান ক্রিকেটার হিসেবে সর্বাধিক।, এবং একদিনের আন্তর্জাতিক (ওডিআইয়ে) করেছেন ১৭টি শতক। তিনি সকল দক্ষিণ আফ্রিকান ব্যাটসম্যানদের মধ্যে টেস্ট ক্রিকেট এবং ওডিআই উভয় প্রতিযোগিতায় সর্বাধিক রান সংগ্রকারী ব্যাটসম্যান। 

## নির্দেশনা

## টেস্ট শতকসমূহ

## ওয়ানডে শতকসমূহ

## তথ্যসূত্র

## বহিঃসংযোগ
* Player Profile: Jacques Kallis from Cricinfo
* Player Profile: Jacques Kallis from CricketArchive

বিষয়শ্রেণী:দক্ষিণ আফ্রিকান ক্রিকেট তালিকা
বিষয়শ্রেণী:খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
বিষয়শ্রেণী:একদিনের আন্তর্জাতিক ক্রিকেটের রেকর্ডসমূহ
ব্রুস রিড

**ব্রুস অ্যান্থনি রিড** (; জন্ম: ১৪ মার্চ, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৮৫ থেকে ১৯৯২ মেয়াদকালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট খেলেন। এছাড়াও **ব্রুস রিড** ভারত দলের পক্ষে বোলিং কোচের দায়িত্ব পালন করেন। ঘরোয়া ক্রিকেটের শেফিল্ড শীল্ডে ওয়েস্টার্ন অস্ট্রেলিয়ার সদস্য ছিলেন তিনি।

## খেলোয়াড়ী জীবন
৬ ফুট ৮ ইঞ্চি উচ্চতার অধিকারী রিডের দৈহিক উচ্চতা সাবেক ওয়েস্ট ইন্ডিজের বিখ্যাত ফাস্ট বোলার জোয়েল গার্নারের সমতুল্য। উভয়েই আন্তর্জাতিক ক্রিকেটে সর্বোচ্চ উচ্চতার অধিকারী ক্রিকেটার ছিলেন যা পরবর্তীকালে পাকিস্তানি ফাস্ট বোলার মোহাম্মদ ইরফানের আবির্ভাবে রেকর্ড ভেঙ্গে যায়।

ডিসেম্বর, ১৯৮৫ থেকে ডিসেম্বর, ১৯৯২ সাল পর্যন্ত টেস্টে ও জানুয়ারি, ১৯৮৬ থেকে মার্চ, ১৯৯২ পর্যন্ত একদিনের আন্তর্জাতিকে সক্রিয় ছিলেন তিনি। সমগ্র খেলোয়াড়ী জীবনে ২৭ টেস্টে ২৪.৬৩ গড়ে ১১৩ উইকেট এবং ৬৩ একদিনের আন্তর্জাতিকে ৬১ উইকেট তুলে নেন।

বামহাতি ফাস্ট-মিডিয়াম বোলিংয়ে সহজাত সুইং করতে দক্ষ ছিলেন তিনি। তার বিরাট উচ্চতা বলের নিখুঁত লক্ষ্যে হানতে সহযোগিতা করেছে। প্রায়শঃই তিনি আঘাতে জর্জরিত থাকতেন ও খুব কম সময়ই পরিপূর্ণভাবে সুস্থদেহে মাঠে নামতেন। তারপরও তিনি ১৯৯০-৯১ মৌসুমে অ্যাশেজ সিরিজে ইংল্যান্ডের বিপক্ষে অংশগ্রহণ করে পাঁচ টেস্টে ২৭ উইকেট দখল করেছিলেন।

## কীর্তিগাঁথা
জালালউদ্দিনের পর একদিনের আন্তর্জাতিকের ইতিহাসে দ্বিতীয় খেলোয়াড় হিসেবে তিনি হ্যাট্রিক করার গৌরব অর্জন করেন। ২৯ জানুয়ারি, ১৯৮৬ তারিখে সিডনি ক্রিকেট গ্রাউন্ডে অনুষ্ঠিত একদিনের আন্তর্জাতিকে নিউজিল্যান্ডের বিপক্ষে এ কীর্তিগাঁথা রচনা করেন। খেলায় তিনি ধারাবাহিকভাবে ব্রুস ব্লেয়ার, আরিভন ম্যাকসুইনে ও স্টুয়ার্ট গিলেপ্সিকে আউট করেন।

## অবসর
খেলোয়াড় জীবন থেকে অবসর নেয়ার পর বোলিং কোচ হিসেবে নিজেকে জড়িত করেন। ভারত ও জিম্বাবুয়ের বোলিং কোচের দায়িত্ব পালনের পাশাপাশি কাউন্টি ক্রিকেটে হ্যাম্পশায়ার দলেরও কোচ ছিলেন তিনি। এছাড়াও অস্ট্রেলীয় ফাস্ট বোলার নাথান ব্র্যাকেনের বোলার হিসেবে গড়ে তুলতেও সহায়তা করেন। নিউজিল্যান্ডীয় ব্যাটসম্যান জন রিড তার কাকাতো ভাই।

## তথ্যসূত্র

## বহিঃসংযোগ
* 
* 

## গ্রন্থপঞ্জি
*

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:অস্ট্রেলীয় ক্রিকেট কোচ
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:বর্ষসেরা ওয়েস্টার্ন অস্ট্রেলিয়ান স্পোর্টস স্টার বিজয়ী
বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
রুকু

**রুকু** () একটি আরবী শব্দ যা দ্বারা ইসলামী পরিভাষায় দুটি বিষয়কে বুঝানো হয়:

* নামাজের একটি অংশ; নামাজে কিরাতের পর মাথা ঝুঁকিয়ে দুই হাত দিয়ে হাটু ধরে রুকু করা হয় যা নামাজের অন্যতম আবশ্যকীয় অংশ।
* কোরআনের এক একটি অংশ; কোরআনে প্রতিটি প্যারা এক একটি রুকু হিসাবে গণ্য হয়।

## কুরআনের পরিভাষায়
কুরআনের রুকু শব্দের ব্যবহার রয়েছে।
রুকু অর্থ বিনয়াবনত হওয়া।
আজ্ঞাবহ।

## আরও দেখুন
* রাকাত
* সিজদা

## তথ্যসূত্র

বিষয়শ্রেণী:নামাজ
বিষয়শ্রেণী:আরবি শব্দ ও বাক্যাংশ
বিষয়শ্রেণী:নামাজের পরিভাষা
মিম্বর

**মিম্বর** () হল মসজিদে ইমামের খুতবা প্রদানের জন্য উচু স্থান। একে মিনবরও বলা হয়। আরবিতে এর বহুবচন হল মানাবির।

মিম্বর সাধারণ মেঝে থেকে কয়েকধাপ উচু হয়ে থাকে। তবে ছোট টাওয়ার আকারের মিম্বরও দেখা যায়। মুহাম্মদ  তিন ধাপ বিশিষ্ট মিম্বর ব্যবহার করতেন। মিহরাবের ডানপাশে মিম্বর স্থাপন করা হয়। মিম্বর ইমামের কর্তৃত্বের একটি নিদর্শন।

সবচেয়ে পুরনো মিম্বর উকবা মসজিদে দেখতে পাওয়া যায়। এটির সময়কাল ১১শ শতাব্দী নির্ণয় করা হয়। এতে ১১ধাপ বিশিষ্ট সিড়ি রয়েছে এবং এটি কাঠ নির্মিত। একে ইসলামি কাঠখোদাই শিল্পের একটি উজ্জ্বল নিদর্শন হিসেবে গণ্য করা হয়।

## তথ্যসূত্র


## গ্রন্থপঞ্জি
* Lynette Singer (ed.):* The Minbar of Saladin. Reconstructing a Jewel of Islamic Art*  (London: Thames & Hudson 2008).

বিষয়শ্রেণী:মসজিদ স্থাপত্য
বিষয়শ্রেণী:ইসলামি স্থাপত্য উপাদান
বিষয়শ্রেণী:ইসলামি পরিভাষা
বিষয়শ্রেণী:ধর্মীয় আসবাব
সিজদা

**সুজুদ** () বা **সাজদাহ** () (**সিজদা** বলে পরিচিত) নামাজের একটি অংশ। রুকু থেকে দাঁড়িয়ে এরপর মাটিতে কপাল ও নাক স্পর্শ করে সিজদা করা হয়। একইসাথে হাটু ও হাতের পাতায় মাটিতে স্থাপন করা হয়। সিজদা নামাজের অন্যতম আবশ্যকীয় অংশ। সিজদা কাবার দিকে মুখ করে দিতে হয়। সিজদার সময় *সুবহানা রাব্বিয়াল আলা* (سُبْحَانَ رَبِّيَ الْأَعْلَى) তসবিহ পড়তে হয়।

## অন্যান্য ব্যবহার
কুরআনের কিছু আয়াতকে সিজদার আয়াত বলা হয়। এসব আয়াত তিলাওয়াত করলে তিলাওয়াতকারী ও শ্রোতা উভয়ের জন্য সিজদা দেয়া আবশ্যক হয়ে যায়। এছাড়া নামাজে কোনো ওয়াজিব লঙ্ঘন হলে সিজদা সাহু দিয়ে তা সংশোধন করে নিতে হয়। তবে ফরজ লঙ্ঘন হলে সিজদা সাহু দিলেও সংশোধন হয় না। সুন্নত বা মুস্তাহাব লঙ্ঘন হলে সিজদা সাহু দেয়ার প্রয়োজন নেই।

## আরও দেখুন
*সিজদা সাহু

## তথ্যসূত্র

## বহিঃসংযোগ
* USC-MSA Compendium of Muslim Texts
* Detailed study of the word "SuJuD" in The Quran

বিষয়শ্রেণী:নামাজ
বিষয়শ্রেণী:আরবি শব্দ ও বাক্যাংশ
বিষয়শ্রেণী:মুদ্রণবিদ্যা
বিষয়শ্রেণী:নামাজের পরিভাষা
২০১৫ আইসিসি আফ্রিকা টুয়েন্টি২০ চ্যাম্পিয়নশিপ

**২০১৫ আইসিসি আফ্রিকা টুয়েন্টি২০ চ্যাম্পিয়নশীপ** এক ধরনের ক্রিকেট প্রতিযোগিতা। আইসিসি আফ্রিকা কর্তৃক এ প্রতিযোগিতা পরিচালিত হবে। ঐ অঞ্চলের শীর্ষ ৬ সহযোগী সদস্য - বতসোয়ানা, ঘানা, কেনিয়া, নামিবিয়া,  তাঞ্জানিয়া ও উগান্ডা অংশ নিচ্ছে। পূর্ব-ঘোষিত সিদ্ধান্ত মোতাবেক ২৭-৩১ মার্চ, ২০১৫ তারিখে অনুষ্ঠিত এ প্রতিযোগিতাটি দক্ষিণ আফ্রিকায় শুরু হয়েছে। প্রতিযোগিতার শীর্ষস্থানীয় দুইটি দল আয়ারল্যান্ড ও স্কটল্যান্ডে অনুষ্ঠিতব্য ২০১৫ সালের বিশ্ব টুয়েন্টি২০ বাছাইপর্বে খেলার সুযোগ লাভ করবে।

## পয়েন্ট তালিকা

:জয় - ২ পয়েন্ট
:পরাজয় - ০ পয়েন্ট
:টাই বা ফলাফল না এলে - ১ পয়েন্ট

## তথ্যসূত্র

## আরও দেখুন
* আইসিসি বিশ্ব টুয়েন্টি২০ বাছাইপর্ব
* আফ্রিকান ক্রিকেট অ্যাসোসিয়েশন
* ২০১৫ আইসিসি বিশ্ব টুয়েন্টি২০ বাছাইপর্ব
* আন্তর্জাতিক ক্রিকেট কাউন্সিলের সদস্যদের তালিকা

বিষয়শ্রেণী:২০১৬ আইসিসি বিশ্ব টুয়েন্টি২০
বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
বিষয়শ্রেণী:২০১৫-এ দক্ষিণ আফ্রিকান ক্রিকেট
বিষয়শ্রেণী:দক্ষিণ আফ্রিকায় অনুষ্ঠিত আন্তর্জাতিক ক্রীড়া প্রতিযোগিতা
বিষয়শ্রেণী:দক্ষিণ আফ্রিকায় আন্তর্জাতিক ক্রিকেট প্রতিযোগিতা
কায়সার বাগ

**কায়সার বাগ** (হিন্দি: क़ैसरबाग़, উর্দু: , , *সম্রাটের বাগান*) ভারতের লখনৌ শহরে অবস্থিত একটি কমপ্লেক্স। লখনৌয়ের শেষ নবাব ওয়াজেদ আলি শাহ এটি নির্মাণ করেন।

## আরও দেখুন
*লখনৌয়ের স্থাপত্য
*মীনা বাজার

## তথ্যসূত্র

## বহিঃসংযোগ

*Columbia University: Pictures of Qaisarbagh

বিষয়শ্রেণী:উত্তর প্রদেশের দালান ও স্থাপনা
বিষয়শ্রেণী:উত্তর প্রদেশের বাগান
বিষয়শ্রেণী:লখনৌয়ের পর্যটক আকর্ষণ
বিষয়শ্রেণী:১৮৫৭ সালে ভারতের বিদ্রোহ
আমিরুল মুমিনিন

থাম্ব|আমিরুল মুমিনিন
**’আমিরুল মু’মিনিন** () হচ্ছে মুসলিম খলিফার ক্ষেত্রে ব্যবহৃত একটি সম্মানসূচক উপাধি। এর অর্থ হচ্ছে "বিশ্বাসীদের নেতা"। রাশিদুন খিলাফতের দ্বিতীয় খলিফা উমর ইবনুল খাত্তাবের সময় থেকে খলিফাদের ক্ষেত্রে এই উপাধি ব্যবহৃত হয়ে আসছে। এছাড়াও খলিফাদের বাইরেও বিভিন্ন সময়ে বিভিন্ন মুসলিম শাসক এই উপাধি ব্যবহার করেছেন এবং বর্তমানেও কিছু ইসলামি রাষ্ট্রের শাসকদের মাঝে এর ব্যবহার লক্ষ্য করা যায়।

বর্তমান বিশ্বে ১০০ বছর পর (২০২১) সালে তালিবান আফগানিস্তানে ক্ষমতায় আসার মাধ্যমে নতুন আমিরুল মুমিনিন উপাধি লাভ করেছে।

হজরত উমরকে ‘আমিরুল মুমেনিন’ (মুমিনদের নেতা) বলা হয়েছে কারণ তিনি ইসলামের ন্যায় ও নীতি অনুযায়ী শাসন করেছেন এবং মুসলিম সম্প্রদায়ের মধ্যে ন্যায়বিচার প্রতিষ্ঠা করেছেন। তার শাসন ছিল অত্যন্ত কঠোর, তবে ন্যায়পরায়ণ ও মানবিক। তিনি একজন সৎ, মিতব্যয়ী নেতা ছিলেন এবং সমাজের সর্বস্তরের মানুষের জন্য সঠিক পথপ্রদর্শক ছিলেন। তার বিচক্ষণ নেতৃত্বে ইসলামী সমাজ সুসংহত ও শান্তিপূর্ণ ছিল, এবং তার এই অসামান্য নেতৃত্বগুণের কারণেই তাকে ‘আমিরুল মুমেনিন’ বলা হয়।

## আরও দেখুন
* আলমামি
* সাহাবা
* শুরাহ

## তথ্যসূত্র

## তথ্যসূত্র
courstika

বিষয়শ্রেণী:খিলাফত
বিষয়শ্রেণী:খলিফা
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি সম্মানসূচক উপাধি
লিসা হেইডোন

**লিসা হেইডোন** (জন্ম: **এলিজেবেথ মেরি হেইডোন**; ১৭ জুন ১৯৮৬) একজন ভারতীয় মডেল, অভিনেত্রী, *[[কুইন (২০১৪-এর চলচ্চিত্র)|কুইন]]* (২০১৪) চলচ্চিত্রের জন্য পরিচিত। তিনি ১৯ বছর বয়সে অস্ট্রেলিয়ায় মডেলিং শুরু করেন।

## টেলিভিশন তালিকা

## চলচ্চিত্রের তালিকা

## আরোও দেখুন

*ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ
*

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মডেল
বিষয়শ্রেণী:চেন্নাইয়ের নারী মডেল
বিষয়শ্রেণী:লালবাণী পরিবার
বিষয়শ্রেণী:চেন্নাইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
কজঙ্গল

250px|ডান|প্রাচীন রাজ্যসমূহ
**কজঙ্গল** ছিল অধুনা ভারতের পূর্বাঞ্চলে অবস্থিত একটি প্রাচীন রাজ্য। পশ্চিমবঙ্গের বীরভূম জেলা ও ঝাড়খণ্ডের সাঁওতাল পরগনা বিভাগের অংশবিশেষে এই রাজ্য বিস্তৃত ছিল।

## ইতিহাস
খ্রিস্টীয় একাদশ শতাব্দীতে রাজা হরিবরমাধবের মন্ত্রী ভট্ট ভবদেবের ভুবনেশ্বর শিলালিপিতে রাঢ় অঞ্চলে একটি জঙ্গল রাজ্যের কথা জানা যায়। চীনা সন্ন্যাসী-পর্যটক হিউয়েন সাঙের বিবরণীতে কজঙ্গলের উল্লেখ আছে। তিনি খ্রিস্টীয় সপ্তম শতাব্দীতে চম্পা (ভাগলপুর) থেকে কজঙ্গলে আসেন এবং সেখান থেকে পুণ্ড্রবর্ধন যাত্রা করেন। তিনি লিখেছেন, কজঙ্গলের উত্তর সীমা গঙ্গা নদী থেকে খুব দূরে ছিল না। এই জঙ্গলের দক্ষিণাঞ্চলে অনেক হাতি ছিল। এখানকার অধিবাসীরা ছিলেন সরল, বিদ্বান ও শিক্ষানুরাগী।

পালি ধর্মগ্রন্থ *বিনয়পিটক* অনুসারে, আর্যাবর্তের পূর্ব সীমা ছিল কজঙ্গল।

## পাদটীকা

বিষয়শ্রেণী:পশ্চিমবঙ্গের ইতিহাস
বিষয়শ্রেণী:বীরভূম জেলা
বিষয়শ্রেণী:ঐতিহাসিক ভারতীয় অঞ্চল
বাঁশলোই নদী

**বাঁশলোই নদী** হল ভাগীরথী নদীর একটি উপনদী।

## ভূগোল
বাঁশলোই নদীর উৎপত্তি ভারতের ঝাড়খণ্ড রাজ্যের সাহেবগঞ্জ জেলার বাঁশ পাহাড়ে। এটি ঝাড়খণ্ডের পাকুড় জেলা  এবং পশ্চিমবঙ্গের বীরভূম ও মুর্শিদাবাদ জেলার উপর দিয়ে প্রবাহিত হয়ে জঙ্গিপুরের উত্তরে হুগলি নদীতে মিশেছে। এই নদীর অববাহিকা অঞ্চলের আয়তন ।
 
### বন্যা
ছোটোনাগপুর মালভূমি থেকে উৎপন্ন অন্যান্য নদীর মতো বাঁশলোই নদীতেও বর্ষাকালে প্রচুর বৃষ্টি ও সীমিত জল পরিবহন ক্ষমতার জন্য বন্যা পরিস্থিতির সৃষ্টি হয়। জঙ্গিপুর ও কালনা শহরের মধ্যবর্তী অঞ্চলে বাঁশলোই নদীতে বন্যা দেখা যায়। এই অঞ্চলে ভাগীরথীর জলধারণ ক্ষমতা সর্বাধিক । অতিরিক্ত বৃষ্টির ফলে এর চেয়ে বেশি জল হলে বন্যা পরিস্থিতি দেখা যায়। এই নদী বাঁসলোই শহর মধ্যে দিয়েও গেছে ।

## পাদটীকা

বিষয়শ্রেণী:পশ্চিমবঙ্গের নদী
বিষয়শ্রেণী:ঝাড়খণ্ডের নদী
টুংভূম

**টুংভূম** বা তুঙ্গভূম অধুনা ভারতের পশ্চিমবঙ্গ রাজ্যের বাঁকুড়া জেলার রাইপুরের দক্ষিণাঞ্চলে অবস্থিত একটি প্রাচীন রাজ্যের নাম।

## ইতিহাস
স্থানীয় কিংবদন্তি অনুসারে, টুং দেও গণ্ডকী নদীর তীরবর্তী অঞ্চল থেকে পুরীতে তীর্থ করতে এসেছিলেন। জগন্নাথের আশীর্বাদে তিনি পুরীর রাজা হন। জগন্নাথ তার নাতি গঙ্গাধর টুংকে স্বপ্নাদেশে জানান যে তার পরে পুরীর সিংহাসনে কোনো উত্তরাধিকার থাকবে না। তাই তাঁর পুত্র যেন নিজের নাম পরিবর্তন করে অন্য কোনো অঞ্চলে চলে যান; সেখানে তিনি রাজা হতে পারবেন।

দশ বছর ঘুরতে ঘুরতে গঙ্গাধর টুঙের পুত্র নুকুর টুং নিজের স্ত্রী, ধনসম্পতি ও সৈন্যসামন্ত নিয়ে ১৩৪৮ সালে (অন্যমতে ১৪৪৮ সালে) শ্যামসুন্দরপুরের কাছে টিকরাপাড়া নামে এক জায়গায় এসে বসতি স্থাপন করেন। সেই সময় রাজগ্রাম নামে সেই জায়গাটি শ্যামসুন্দরপুর, ফুলকুসমা, রায়পুর, সিমলাপাল ও ভালাইদিহা নিয়ে গঠিত ছিল। আগে সামন্তসার রাজা সেখানে রাজত্ব করতেন। এক অগ্নিকাণ্ডে তার পরিবার-পরিজনের মৃত্যু হয়েছিল। শাসকহীন সেই অঞ্চল ডাকাতদের রাজত্বে পরিণত হয়েছিল। নুকুর টুং ডাকাতদের পরাজিত করে সেখানে রাজা হয়ে বসেন। নাম নেন ছত্রনারায়ণ দেব। তিনি তার রাজ্যের নাম রেখেছিলেন জগন্নাথপুর। তিনি ২৫২টি উৎকল ব্রাহ্মণ পরিবারকে সেই অঞ্চলে এনেছিলেন।

রাজা তাঁর গুরু ও সেনাপতি শ্রীপতি মহাপাত্রকে সিমলাপাল পরগণা দান করেন। শিখর রাজপরিবারের এক সদস্যকে রাইপুর পরগণাটি দান করা হয়েছিল। পরে শ্যামসুন্দরপুর ও ফুলকুসমা পরগণাদুটি নিয়ে পরিবারের সদস্যদের মধ্যে অন্তর্কলহ শুরু হয়।

## পাদটীকা

বিষয়শ্রেণী:বাঁকুড়া জেলা
তাপগতিবিদ্যার প্রথম সূত্র

**[[তাপগতিবিদ্যা]]র প্রথম সূত্র** () প্রকৃতপক্ষে শক্তির নিত্যতা সূত্রের একটি বিশেষ রূপ।  বিজ্ঞানী জেমস প্রেসকট জুল সর্বপ্রথম কাজ ও তাপের মধ্যে একটি সঠিক সম্পর্ক নির্ণয় করেন এবং একে সূত্র আকারে প্রকাশ করেন। তাপগতিবিদ্যার প্রথম সূত্রটিকে সাধারণত বিবৃত করা হয় এভাবে যে, **কোনো বদ্ধ সিস্টেম বা [[ব্যবস্থা|ব্যবস্থায়]] তাপশক্তি প্রদান করা হলে তার কিছু অংশ [[অভ্যন্তরীণ শক্তি]] বৃদ্ধিতে আর কিছু অংশ কাজ সম্পাদনে ব্যবহৃত হয়।** 
ক্ষুদ্রাতিক্ষুদ্র প্রদানকৃত তাপ **dQ**, অভ্যন্তরীণ শক্তি বৃদ্ধি **dU** এবং সম্পাদিত কাজ **dW** হলে, গাণিতিক বিবৃতিটি হবে:

 dQ=dU+dW

## ইতিহাস
তাপগতিবিদ্যার প্রথম সূত্রটি প্রায় অর্ধ শতাব্দীর গবেষণার ফল। এই সূত্রের প্রথম পূর্ণাঙ্গ বিবৃতিটি পাওয়া যায় ১৮৫০ সালে রুডলফ ক্লসিয়াস ও উইলিয়াম রানকিন এর কাছে।  রানকিনের বিবৃতিটি ক্লসিয়াসের মতো স্পষ্ট ছিল না। জুলিয়াস রবার্ট ভন মেয়ার ১৮৪১ সালে একটি বিবৃতি দেন যে, স্থির চাপে কোনো বস্তুর প্রসারণের জন্য ব্যবহৃত তাপ কাজের সাথে আন্তঃপরিবর্তনশীল। কিন্তু এটি প্রথম সূত্রের সাধারণ বিবৃতি নয়।

### প্রকৃত বিবৃতি: "তাপগতীয় পদ্ধতি"

চাক্রিক তাপগতীয় প্রক্রিয়া বিবেচনা করে তাপগতিবিদ্যার প্রথম সূত্রের সর্বপ্রথম পরিষ্কার বিবৃতি দেন ক্লসিয়াস ১৮৫০ সালে।
::* "সকল ক্ষেত্রে যেখানে তাপের মাধ্যমে কাজ সম্পাদন করা হয় সেখানে, গৃহীত তাপ কৃত কাজের সমানুপাতিক; বিপরীতভাবে, সমান পরিমাণের কাজ সমান শক্তি উৎপন্ন করে” *
ক্লসিয়াস অভ্যন্তরীণ শক্তি ধারণা ব্যবহার করে আরো একভাবে সূত্রটি বিবৃত করেছেন
:: "তাপগতীয় প্রক্রিয়ায় কোনো বদ্ধ ব্যবস্থার অভ্যন্তরীণ শক্তির পরিবর্তন ঐ ব্যবস্থায় গৃহীত তাপ ও ব্যবস্থা কর্তৃক কৃত কাজের বিয়োগ ফলের সমান।".

## বিবৃতি
**কোনো বদ্ধ সিস্টেম বা ব্যবস্থায় তাপশক্তি প্রদান করা হলে তার কিছু অংশ অভ্যন্তরীণ শক্তি বৃদ্ধিতে আর কিছু অংশ কাজ সম্পাদনে ব্যবহৃত হয়।** 

## সূত্র

## তথ্যসূত্র

বিষয়শ্রেণী:তাপগতিবিদ্যার সূত্র
বিষয়শ্রেণী:পদার্থবিজ্ঞানের সমীকরণ
প্রধান সামরিক আইন প্রশাসক

**প্রধান সামরিক আইন প্রশাসক** একটি পদ যাতে আসীন ব্যক্তি কিছু রাষ্ট্র যেমন বাংলাদেশ, পাকিস্তান ও ইন্দোনেশিয়ায় সামরিক আইন কার্যকর করার দায়িত্বে ছিলেন। প্রশাসকের হাতে যথেষ্ট পরিমাণ নির্বাহী ক্ষমতা থাকে। সামরিক অভ্যুত্থানের পর সাধারণত সামরিক অফিসাররা এই পদ লাভ করেন। একই সাথে রাষ্ট্রপ্রধানের পদ গ্রহণের উদাহরণও রয়েছে।

## বাংলাদেশ
বাংলাদেশে এই পদ লাভকারী ব্যক্তিরা হলেন:

## পাকিস্তান
পাকিস্তানে এই পদ লাভকারী ব্যক্তিরা হলেন:

## ইন্দোনেশিয়া
ইন্দোনেশিয়ায় সেনাপ্রধান সুহার্তো‌ সংক্ষিপ্তকাল এই পদে ছিলেন। তিনি ১৯৬৫ সালে ক্ষমতা দখল করেন এবং রাষ্ট্রপতি সুকর্ণ‌কে ১৯৬৭ সালে পদত্যাগে বাধ্য করেন। সুকর্ণ‌ও তার রাষ্ট্রপতিত্বকালে সামরিক আইন জারি করেছিলেন।

## আরও দেখুন
*সামরিক অভ্যুত্থান
*সামরিক শাসন
*সামরিক আইন
*বাংলাদেশে সামরিক অভ্যুত্থান

## তথ্যসূত্র

## বহিঃসংযোগ
*[Martial law in Pakistan](http://links.jstor.org/sici?sici=0362-8949(195905)28%3A5%3C72%3AMLAIP%3E2.0.CO%3B2-5)
*[Bangladesh (1975-77)](http://memory.loc.gov/cgi-bin/query/r?frd/cstdy:@field(DOCID+bd0004))
*[Martial law in Bangladesh](http://memory.loc.gov/cgi-bin/query/r?frd/cstdy:@field(DOCID+bd0114))

বিষয়শ্রেণী:সামরিক অভ্যুত্থান
বিষয়শ্রেণী:সরকার প্রধান
বিষয়শ্রেণী:বাংলাদেশ সরকার
বিষয়শ্রেণী:বাংলাদেশের রাষ্ট্রপতি
কোচবিহার সদর মহকুমা

**কোচবিহার সদর মহকুমা** হল ভারতের পশ্চিমবঙ্গ রাজ্যের কোচবিহার জেলার একটি মহকুমা। এটি কোচবিহার পুরসভা এবং কোচবিহার ১ ও কোচবিহার ২ সমষ্টি উন্নয়ন ব্লক দুটি নিয়ে গঠিত। এই দুই ব্লকের অধীনে ২৮টি গ্রাম পঞ্চায়েত ও তিনটি নগর পঞ্চায়েত রয়েছে। মহকুমার সদর কোচবিহার শহরে অবস্থিত।

## অঞ্চল
কোচবিহার পুরসভা ছাড়া এই মহকুমায় কোচবিহার ১ ও কোচবিহার ২ ব্লকের অধীনে তিনটি নগর পঞ্চায়েত ও ২৮টি গ্রাম পঞ্চায়েত রয়েছে। নগর পঞ্চায়েতগুলি হল খড়িমালা খাগড়াবাড়ি, গুড়িয়াহাটি ও খাগড়াবাড়ি।

## ব্লক

### কোচবিহার ১ ব্লক
কোচবিহার ১ সমষ্টি উন্নয়ন ব্লকের গ্রামাঞ্চল ১৫টি গ্রাম পঞ্চায়েত নিয়ে গঠিত। এগুলি হল: চাঁদামারি, ফালিমারি, হাঁড়িভাঙা, পাটছড়া, চিলকিরহাট, ঘুঘুমারি, জিরানপুর, পুটিমারি-ফুলেশ্বরী, দাউয়াগুড়ি, গুরিয়াহাটি-১, ময়ামারি, দেওয়ানহাট, গুরিয়াহাটি-২, পানিশালা ও শুটকাবাড়ি। এই ব্লকের নগরাঞ্চল দুটি নগর পঞ্চায়েতের অধীনস্থ। এগুলি হল: খড়িমালা খাগড়াবাড়ি ও গুরিয়াহাটি। ব্লকটি কোচবিহার থানার অধীনস্থ। ব্লকের সদর ঘুঘুমারি।

### কোচবিহার ২ ব্লক
কোচবিহার ২ সমষ্টি উন্নয়ন ব্লকের গ্রামাঞ্চল ১৩টি গ্রাম পঞ্চায়েত নিয়ে গঠিত। এগুলি হল: আমবাড়ি, ধাংধিংগুড়ি, মধুপুর, টাকাগাছ-রাজারহাট, বাণেশ্বর, গোপালপুর, মরিচবাড়ি-খোলতা, বড়রংরাস, খাগড়াবাড়ি, পাতলাখাওয়া, চাকচাকা, কাপাইডাঙা ও পুন্ডিবাড়ি। এই ব্লকের একমাত্র নগর পঞ্চায়েতটি হল খাগড়াবাড়ি। ব্লকটি কোচবিহার থানার অধীনস্থ ব্লকের সদর পুন্ডিবাড়ি।

## লোকসভা ও বিধানসভা কেন্দ্র
পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর কোচবিহার সদর মহকুমার অন্তর্গত লোকসভা ও বিধানসভা কেন্দ্রগুলির অবস্থান নিম্নরূপ:
* কোচবিহার উত্তর বিধানসভা কেন্দ্র – কোচবিহার ২ ব্লক।
* কোচবিহার দক্ষিণ বিধানসভা কেন্দ্র – কোচবিহার পুরসভা এবং কোচবিহার ১ ব্লকের চাঁদামারি, চিলকিরহাট, ফালিমারি, ঘুঘুমারি, হাঁড়িভাঙা, ময়ামারি, পাটছড়া, পুটিমারি-ফুলেশ্বরী ও সুটকাবাড়ি গ্রাম পঞ্চায়েত।
* নাটাবাড়ি বিধানসভা কেন্দ্র – কোচবিহার ১ ব্লকের অন্যান্য গ্রাম পঞ্চায়েতগুলি।
এই তিনটি বিধানসভা কেন্দ্রই কোচবিহার লোকসভা কেন্দ্রের অন্তর্গত।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:কোচবিহার জেলা
আবদুস সোবহান

**আবদুস সোবহান** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবদুস সোবহানের বাড়ি ব্রাহ্মণবাড়িয়া জেলার বাঞ্ছারামপুর উপজেলার চরলোহনিয়া গ্রামে। তার বাবার নাম কালু মিয়া এবং মায়ের নাম ফজরন নেছা। তার স্ত্রীর নাম আনোয়ারা বেগম। এ দম্পতির তিন ছেলে, এক মেয়ে।

## কর্মজীবন
১৯৭১ সালে আবদুস সোবহান প্রথম ইস্ট বেঙ্গল রেজিমেন্টে কর্মরত ছিলেন। তাদের অবস্থান ছিল যশোর সেনানিবাসে। মুক্তিযুদ্ধ শুরু হলে আক্রান্ত হন তারা। তখন সেনানিবাস থেকে বেরিয়ে তারা চৌগাছায় সমবেত হয়ে মুক্তিযুদ্ধে যোগ দেন। তিনি ধলই বিওপি ছাড়াও আরও কয়েকটি স্থানে যুদ্ধ করেছেন। মুক্তিযুদ্ধে বীরত্ব ও সাহসিকতা প্রদর্শনের জন্য আবদুস সোবহান বীর প্রতীক খেতাব পেয়েছেন।

## মুক্তিযুদ্ধে ভূমিকা
১৯৭১ সালের ৩০-৩১ অক্টোবর মধ্যরাতে মৌলভীবাজার জেলার শ্রীমঙ্গল উপজেলার কমলগঞ্জ সীমান্তের ধলই বিওপিতে। সেখানে ছিল পাকিস্তানি সেনাবাহিনীর দুর্ভেদ্য একটি ঘাঁটি। ধলই বিওপির চারপাশে ছোট ছোট পাহাড়ি টিলা ও চা বাগান। মাঝেমধ্যে ঘন বাঁশবন। বিওপি-সংলগ্ন চারদিক কাঁটাতারে ঘেরা। ভূমিতে মাইন বিছানো। শত্রুর অবস্থান বিভিন্ন স্থানে গোপন বাংকারে। এই বাংকারগুলো এতই মজবুত ছিল যে সেগুলো মিডিয়াম কামানের গোলায় ক্ষতিগ্রস্ত হবে না। ২৮ অক্টোবর মুক্তিযোদ্ধাদের একটি বড় দল সেখানে আক্রমণ করেছিল। সে আক্রমণ ব্যর্থতায় পর্যবসিত হয়। সেদিন তাদের বেশ কয়েকজন সহযোদ্ধা শহীদ ও আহত হন। তবে এবার অন্ধকারে শত্রু পাকিস্তানিদের অবস্থান লক্ষ্য করে আবদুস সোবহান ও তার আরও কয়েকজন সহযোদ্ধা নিক্ষেপ করলেন বেশ কটি হ্যান্ড গ্রেনেড। অন্য সহযোদ্ধারা একযোগে গুলি। হ্যান্ড গ্রেনেডের বিস্ফোরণ ও গুলির শব্দে হকচকিত শত্রু। তারপর শত্রুর দিক থেকেও বৃষ্টির মতো পাল্টা গুলি। পাকিস্তানিদের আক্রমণে আবদুস সোবহান ও অন্য মুক্তিযোদ্ধারা বেশ বেকায়দায়ই পড়লেন। স্থানীয় সোর্সের ভুলের কারণে তারা ঢুকে পড়েছেন একেবারে পাকিস্তানিদের নাকের ডগায়। পাল্টা গুলিতে তারা অনেকে হতাহত হলেন। ব্রাশফায়ারের একঝাঁক গুলি এসে লাগল আবদুস সোবহানের পেট, ঊরু ও হাতের আঙুলে। হাতের একটি আঙুল ও বাঁ পায়ের ঊরুর মাংসপেশি উড়ে গেল। গুরুতর আহত হলেন আবদুস সোবহান। সহযোদ্ধা আরও অনেকে আহত হলেন। রক্তে ভেসে যেতে থাকল জায়গাটা। দেখলেন, গুলিবিদ্ধ তিন সহযোদ্ধা ছটফট করতে করতে মারা গেলেন। তখনো তিনি জ্ঞান হারাননি। ভাবলেন, তার জীবন বুঝি এখানেই শেষ। তিনি যেখানে ছিলেন, সেখানে ছিল হাঁটুপানি। তিনি ক্রমে দুর্বল হয়ে পড়ছেন, এমন সময় এক সহযোদ্ধা তার কাছে এলেন। ওই সহযোদ্ধা তাকে টেনে দূরে নিয়ে গেলেন। সেখান থেকে উদ্ধার পার্টি তাকে নিয়ে রওনা হলো সীমান্তের দিকে। এই সময় তিনি জ্ঞান হারিয়ে ফেললেন। ধলই বিওপিতে কয়েক দিন যুদ্ধ চলে এবং শেষ পর্যন্ত ৩ নভেম্বর ধলই এলাকা মুক্ত হয়। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
দুমকি উপজেলা

**দুমকি উপজেলা** বাংলাদেশের পটুয়াখালী জেলার অন্তর্গত একটি প্রশাসনিক এলাকা।

## অবস্থান
এই উপজেলার উত্তরে বাকেরগঞ্জ উপজেলা, পূর্বে বাউফল উপজেলা, দক্ষিণে পটুয়াখালী সদর উপজেলা এবং পশ্চিমে মির্জাগঞ্জ উপজেলা অবস্থিত।

## প্রশাসনিক এলাকাসমূহ
thumb|দুমকি উপজেলার মৌজা জিওকোড ম্যাপ

দুমকি উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দুমকি থানার আওতাধীন।

;ইউনিয়নসমূহ:
* ১নং পাংগাশিয়া
* ২নং লেবুখালী
* ৩নং মুরাদিয়া
* ৪নং আংগারিয়া
* ৫নং শ্রীরামপুর

## ইতিহাস

## জনসংখ্যার উপাত্ত
২০১১ সালের আদমশুমারি অনুযায়ী দুমকি উপজেলার মোট জনসংখ্যা ৭০,৬৫৫ জন। এর মধ্যে পুরুষ ৩৩,৮০২ জন এবং মহিলা ৩৬,৮৫৩ জন। মোট পরিবার ১৫,৫৪২টি।

## শিক্ষা
২০১১ সালের আদমশুমারি অনুযায়ী দুমকি উপজেলার সাক্ষরতার হার ৬৬.৪%।

এ উপজেলায় পটুয়াখালী বিজ্ঞান ও প্রযুক্তি বিশ্ববিদ্যালয় অবস্থিত।

## অর্থনীতি

সাইফুল আলম মৃধা।

## দর্শনীয় স্থান
* শ্রীরামপুর জমিদার বাড়ি

## বিবিধ

## তথ্যসূত্র

## আরও দেখুন

* পটুয়াখালী বিজ্ঞান ও প্রযুক্তি বিশ্ববিদ্যালয়

## বহিঃসংযোগ
* 

বিষয়শ্রেণী:দুমকি উপজেলা
বিষয়শ্রেণী:পটুয়াখালী জেলার উপজেলা
রাঙ্গাবালী উপজেলা

**রাঙ্গাবালী উপজেলা** বাংলাদেশের পটুয়াখালী জেলার অন্তর্গত একটি প্রশাসনিক এলাকা।

## অবস্থান ও আয়তন
রাঙ্গাবালী উপজেলাটি পটুয়াখালী জেলার সর্বদক্ষিণে বঙ্গোপসাগরের পাদদেশে অবস্থিত। উত্তরে বরগুনা জেলার আমতলী উপজেলা এবং গলাচিপা উপজেলা, দক্ষিণে বঙ্গোপসাগর, পূর্বে গলাচিপা উপজেলা এবং ভোলা জেলার চরফ্যাশন উপজেলা, পশ্চিমে কলাপাড়া উপজেলা।

## প্রশাসনিক এলাকাসমূহ
রাঙ্গাবালী উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রাঙ্গাবালী থানার আওতাধীন।

;ইউনিয়নসমূহ:
* ১নং রাঙ্গাবালী সদর ইউনিয়ন
* ২নং বড়বাইশদিয়া ইউনিয়ন
* ৩নং ছোটবাইশদিয়া ইউনিয়ন
* ৪নং চরমোন্তাজ ইউনিয়ন
* ৫নং চালিতাবুনিয়া ইউনিয়ন
* ৬নং মৌডুবী ইউনিয়ন

এটি ১১৪ পটুয়াখালী-৪ আসনের অন্তর্ভুক্ত। 

## ইতিহাস

রাঙ্গাবালী উপজেলার নামকরণের সঠিক ইতিহাস জানা যায়নি। তবে কথিত আছে যে, সাগর বক্ষে নতুন বালুচর সৃষ্টির ফলে কালের বিবর্তনে এই বালুচরের বালু লাল  ছিল। এই ‘লাল’ শব্দটি আঞ্চলিক ভাষায় ‘রাঙ্গা’ নামে পরিচিত। এ থেকে ‘’রাঙ্গাবালী’’ নামের উৎপত্তি। ইতিহাসবেত্তাগন জানান, ১৭৮৪ সালে কতিপয় রাখাইন জনগোষ্ঠী আরাকান রাজ্য থেকে পালিয়ে এসে এ অঞ্চলে বসতি স্থাপন করে। তখন থেকে এ অঞ্চলে জনবসতি শুরু হয়।

৭ জুন ২০১১ তারিখে নিকারের (প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি) ১০৫তম সভায় রাঙ্গাবালী উপজেলার প্রশাসনিক অনুমোদন হয়। এরই ধারাবাহিকতায় গত ১৩ জুন ২০১১ তারিখে বাংলাদেশ গেজেট প্রকাশিত হয়। শুভ উদ্ধোধন হয়, ২৫ ফেব্রুয়ারি, ২০১২ খ্রি.

## জনসংখ্যার উপাত্ত
এই উপজেলার মোট জনসংখ্যা ১,০৪,১২৮ জন। যার মধ্যে পুরুষ ৫৫,০২৭ জন এবং মহিলা ৪৯,১০১ জন।

## শিক্ষার হার
মোট শিক্ষার হার ৫০%। এর মধ্যে পুরুষ ৪২ % ও মহিলা ৩৬ %।

## অর্থনীতি
রাঙ্গাবালী উপজেলার অর্থনীতি তরমুজ চাষাবাদ ও মৎস সম্পদের উপর নির্ভরশীল।

## উল্লেখযোগ্য ব্যক্তি
* নূরজাহান বোস, লেখিকা

## তথ্যসূত্র

## বহিঃসংযোগ
* 

বিষয়শ্রেণী:রাঙ্গাবালী উপজেলা
বিষয়শ্রেণী:পটুয়াখালী জেলার উপজেলা
বিষয়শ্রেণী:বাংলাদেশের দ্বীপ
বিষয়শ্রেণী:বঙ্গোপসাগরের দ্বীপ
আফ্রিকান ক্রিকেট অ্যাসোসিয়েশন

**আফ্রিকান ক্রিকেট অ্যাসোসিয়েশন** বা **কাউন্সিল অব আফ্রিকান ক্রিকেট** আফ্রিকার দেশগুলোর ক্রিকেট খেলা পরিচালনাকারী আন্তর্জাতিক সংস্থা। ১৯৯৭ সালে এটি গঠিত হয়। বর্তমানে এর সদস্য সংখ্যা ২২। আন্তর্জাতিক ক্রিকেট কাউন্সিলের আঞ্চলিক সংস্থা হিসেবে এটি কাজ করে।

দক্ষিণ আফ্রিকা ও জিম্বাবুয়ের ক্রিকেট পরিচালনার জন্য নিজস্ব সংস্থা রয়েছে যারা স্বাধীনভাবে পরিচালিত হয়। কিন্তু এসিএ আফ্রিকা মহাদেশের বাদ-বাকী দেশগুলোর ক্রিকেট প্রশাসন, উন্নয়নের স্বার্থে কাজ করে যাচ্ছে। এছাড়াও এটি কোচিং ও আম্পায়ারিং, ক্রিকেট প্রশাসনের বিস্তারের ন্যায় কাজের সাথেও জড়িত। এসিএ গঠনের পূর্বে আফ্রিকার বাদ-বাকী দেশগুলোর ক্রিকেট খেলা পরিচালনায় পূর্ব ও মধ্য আফ্রিকা ক্রিকেট কনফারেন্স এবং পশ্চিম আফ্রিকা ক্রিকেট কাউন্সিল কর্তৃক নিয়ন্ত্রিত হতো।

আফ্রিকা ক্রিকেট একাদশ গঠনপূর্বক ২০০৫ সালে আফ্রো-এশিয়ান কাপ আয়োজন করে। এসিএ’র নিয়ন্ত্রিত অঞ্চলে একবার ক্রিকেট বিশ্বকাপ প্রতিযোগিতা অনুষ্ঠিত হয়। ২০০৩ সালের ক্রিকেট বিশ্বকাপে আয়োজক দেশ হিসেবে দক্ষিণ আফ্রিকা, কেনিয়া ও জিম্বাবুয়ে সহঃ স্বাগতিকের মর্যাদা লাভ করে। ২৬ জুন, ২০০৭ তারিখে সোয়াজিল্যান্ড এসিএ’র অণুমোদনলাভকারী সদস্যের মর্যাদা পায়।

## সদস্যভূক্ত দেশ
### পূর্ণ সদস্য

* 

* 

### ওডিআই এবং টি২০আই মর্যাদাসম্পন্ন সহযোগী সদস্য

* 

### টি২০আই মর্যাদাসম্পন্ন সহযোগী সদস্য

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## মানচিত্র
[থাম্ব|কেন্দ্র|350px|আফ্রিকায় আন্তর্জাতিক ক্রিকেট কাউন্সিলের সদস্য দেশ।<br> পূর্ণ সদস্য (২)<br> [একদিনের আন্তর্জাতিক|ওডিআই স্ট্যাটাস সহ সহযোগী সদস্য (১) সহযোগী সদস্য (১৭) স্থগিত সদস্য (২) সদস্য বহির্ভূত]]

## আরও দেখুন
* আফ্রিকা একাদশ ক্রিকেট দল
* আন্তর্জাতিক ক্রিকেট কাউন্সিল
* কেনিয়া জাতীয় ক্রিকেট দল

## বহিঃসংযোগ

* ICC region page

বিষয়শ্রেণী:ক্রিকেট প্রশাসন
বিষয়শ্রেণী:আফ্রিকায় ক্রীড়া পরিচালনা পরিষদ
বিষয়শ্রেণী:আফ্রিকায় ক্রিকেট
বিষয়শ্রেণী:১৯৯৭-এ প্রতিষ্ঠিত ক্রীড়া সংস্থা
দ্য ডেভিল মে কেয়ার

***দ্য ডেভিল মে কেয়ার*** মেলবোর্নের রক সংগীতের ব্যান্ড ৬৭ স্পেশালের দ্বিতীয় পূর্ণদৈর্ঘ্য অ্যালবাম। এটি ১১ আগস্ট, ২০০৭ সালে অস্ট্রেলিয়ায় মুক্তি পায়।

অ্যালবামটির রেকর্ডিং এর কাজ মার্কিন প্রযোজক ও প্রকৌশলী জ্যাকুইরে কিং-এর তত্ত্বাবধানে নিউ সাউথ ওয়েল্‌সের ম্যানগ্রোভ স্টুডিওসে সম্পন্ন হয়।

## গানের তালিকা

## তথ্যসূত্র

বিষয়শ্রেণী:সঙ্গীত অ্যালবাম
বিষয়শ্রেণী:ইংরেজি ভাষার অ্যালবাম
বিষয়শ্রেণী:২০০৭-এর অ্যালবাম
টম মুডি

**টমাস ম্যাসন মুডি** (; জন্ম: ২ অক্টোবর, ১৯৬৫) অ্যাডিলেডে জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে থাকলেও ডানহাতে মিডিয়াম বোলিংয়েও পারদর্শিতা দেখিয়েছেন। এছাড়াও তিনি শ্রীলঙ্কা ক্রিকেট দলে কোচের দায়িত্ব পালন করেন। *শাইন* ডাকনামে পরিচিত **টমাস মুডি** বর্তমানে ইন্ডিয়ান প্রিমিয়ার লিগে সানরাইজার্স হায়দ্রাবাদের কোচের দায়িত্বে রয়েছেন।

## প্রথম-শ্রেণীর ক্রিকেট
ছয় ফুট ছয় ইঞ্চি উচ্চতার অধিকারী টম মুডি লং ডাকনামে পরিচিত। ১৯৮৫-৮৬ মৌসুমে শেফিল্ড শিল্ডে ওয়েস্টার্ন অস্ট্রেলিয়ার পক্ষে খেলেন। এছাড়াও ইংল্যান্ডের কাউন্টি ক্রিকেটে ওয়ারউইকশায়ার এবং ওরচেস্টারশায়ার দলে প্রতিনিধিত্ব করেন। তন্মধ্যে ওয়েস্টার্ন অস্ট্রেলিয়া এবং ওরচেস্টারশায়ার দলকে বিভিন্ন প্রতিযোগিতায় নেতৃত্ব দেন। আক্রমণাত্মক ব্যাটিং ও দ্রুত রান সংগ্রাহক হিসেবে তার খ্যাতি ছিল। প্রথম-শ্রেণীর ক্রিকেটে ২০,০০০ রানেরও অধিক সংগ্রহ করেছেন ৬৪ সেঞ্চুরি সহযোগে। এছাড়াও তিনি কার্যকর মিডিয়াম পেস বোলার ছিলেন। ১৯৯১ সালে লিস্ট এ ক্রিকেটে ওরচেস্টারশায়ার কাউন্টি দলের পক্ষে ১,৩৮৭ রান তোলেন। ১৯৯৪ সালে টিম কার্টিসের সাথে লিস্ট এ ক্রিকেটের ইতিহাসে তৃতীয় উইকেট জুটিতে অবিচ্ছিন্নভাবে ৩০৯ রানের ইনিংস খেলেন ও নতুন রেকর্ড গড়েন।

## আন্তর্জাতিক ক্রিকেট
১৯৮৯ থেকে ১৯৯২ সালের মধ্যে অস্ট্রেলিয়া দলের পক্ষে ৮টি টেস্টে অংশগ্রহণ করেন। কিন্তু টেস্টের তুলনায় একদিনের আন্তর্জাতিকেই তিনি অধিক সফলকাম হন। তন্মধ্যে তিনবার বিশ্বকাপ ক্রিকেটে অংশ নেন। এছাড়াও ১৯৮৭ ও ১৯৯৯ সালের ক্রিকেট বিশ্বকাপের ফাইনালে স্টিভ ওয়াহের সাথে খেলেন। 

২০০১ সালে খেলোয়াড়ী জীবন থেকে অবসর নেন তিনি। তারপর কোচের দায়িত্ব পালনসহ ওরচেস্টারশায়ার দলের ক্রিকেট পরিচালক নিযুক্ত হন। মে, ২০০৫ সালে শ্রীলঙ্কা দলের কোচ মনোনীত হন। ঐ সময়েই শ্রীলঙ্কা দল ২০০৭ সালের ক্রিকেট বিশ্বকাপের ফাইনালে প্রতিদ্বন্দ্বিতা করে।

১৪ মে, ২০০৭ তারিখে ওয়াকা কর্তৃপক্ষ মুডিকে ম্যানেজার পদে মনোনীত করে ও পরবর্তী তিন বছরের জন্য ওয়েস্টার্ন ওয়ারিয়র্স দলে তিন বছরের জন্য প্রধান কোচ হিসেবে দায়িত্ব দেয়। ইংল্যান্ডে অনুষ্ঠিত ২০০৫ সালের অ্যাশেজ সিরিজ চলাকালীন ফিল্ডিং কোচ ও শ্রীলঙ্কায় নিযুক্ত মুডির সহকারী ট্রেভর পেনি তার সহকারী কোচের দায়িত্ব পান।

## তথ্যসূত্র

## বহিঃসংযোগ
* 
* 

## গ্রন্থপঞ্জি
*

 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয়
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:অস্ট্রেলীয় ক্রিকেট কোচ
বিষয়শ্রেণী:শ্রীলঙ্কা জাতীয় ক্রিকেট দলের কোচ
বিষয়শ্রেণী:ইন্ডিয়ান প্রিমিয়ার লিগের কোচ
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:অস্ট্রেলীয় ক্রিকেট ধারাভাষ্যকার
বিষয়শ্রেণী:অ্যাডিলেড থেকে আগত ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:ওরচেস্টারশায়ার ক্রিকেট অধিনায়ক
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:গিল্ডফোর্ড গ্রামার স্কুলের প্রাক্তন শিক্ষার্থী
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
বুদ্ধগুপ্তনাথ

**বুদ্ধগুপ্তনাথ** ষোড়শ শতাব্দীর একজন ভারতীয় বৌদ্ধ তান্ত্রিক ছিলেন। তার শিষ্য তারানাথের রচিত জীবনী থেকে তার সম্বন্ধে বিস্তারিত জানা যায়।

## সংক্ষিপ্ত জীবনী
তারানাথের রচিত জীবনী *গ্রুব-ছেন-বুদ্ধ-গুপ্ত'ই-র্নাম-থার-র্জে-ব্ত্সুন-ন্যিদ-ক্যি-ঝাল-লুং-লাস-গ্ঝান-দু-রাং-র্তোগ-গি-দ্রি-মাস-মা-স্বাগ্স-পা'ই-য়ি-গে-য়াং-দাগ-পা* () অনুযায়ী, বুদ্ধগুপ্তনাথ ভারতের ইন্দ্রলিঙ্গ শহরে এক ধনী বণীক পরিবারে জন্মগ্রহণ করেন। যৌবনে তিনি পিতার অনুমতিতে রসযান তত্ত্বের শিক্ষক নাথ সম্প্রদায়ের থির্তিনাথের নিকট শিক্ষালাভ করেন। এই সময় তিনি এই সম্প্রদায়ের দেবনার ও দীপনাথ নামক দুই শিক্ষকের নিকট ব্যাকরণ সম্বন্ধে শিক্ষালাভ করেন। এছাড়া এই সম্প্রদায়ের ব্রহ্মনাথ ও কৃষ্ণনাথ তার উল্লেখযোগ্য শিক্ষক ছিলেন। শিক্ষার শেষে তিনি হিমালয়ে সাধনা করেন ও ভারতের বৌদ্ধ তীর্থস্থানগুলি যাত্রা করেন। এরপরের ষোল বছর তিনি দক্ষিণ ভারতে সাধনা করেন। এরপর সুমতি নামক এক বৌদ্ধ তান্ত্রিকের নিকট হেবজ্র ও চক্রসম্বর তন্ত্র সম্বন্ধে শিক্ষালাভ করে তিনি সমুদ্রা যাত্রা করে সিংহল পৌঁছে সেখানে শান্তিগুপ্ত ও তার দীনকর নামক দুই পণ্ডিতের নিকট শিক্ষালাভ করেন। এরপর বুদ্ধগুপ্তনাথ উত্তরে যাত্রা করে অসম হয়ে তিব্বত প্রবেশ করেন। মধ্য তিব্বতে তার সাথে কিশোর তারানাথের সঙ্গে তার সাক্ষাৎ হয়। তারানাথ তার নিকট হতে তারাযোগিনী, গুহ্যসমাজতন্ত্র, মহামুদ্রা, বসন্ততিলক, জালন্ধরী পার দোঁহা, বজ্রনৈরাত্ম্য, বজ্রবরাহী, মহাকাল, হেবজ্র প্রভৃতি বিভিন্ন বিষয় সম্বন্ধে শিক্ষালাভ করেন। তিন বছর তিব্বতে বসবাস করার পর বুদ্ধগুপ্তনাথ ভারত ফিরে যান ও পরে ভারতীয় উপমহাদেশের বিভিন্ন স্থান ভ্রমণে ব্যস্ত থাকেন।

## তথ্যসূত্র

## আরো পড়ুন
*Tucci, Giuseppe 1931, “The Sea and Land Travels of a Buddhist Sadhu in the Sixteenth Century,” Indian Historical Quarterly, vol. VII, 4 (Dec. 1931), pp.&nbsp;683–702.
*Tucci, Giuseppe. 1949. Tibetan Painted Scrolls. Rome: La Libreria dello Stato, vol. 1, p.&nbsp;164, vol. 2, p.&nbsp;552.
T*ucci, Giuseppe 1967, Tibet, Land of Snows (J. S. Stapleton Driver, transl.), New Delhi: Oxford & IBH Publishing Co.
*Waddell, L.A. (transl.) 1893, “A 16th Century Account of Indian Buddhist shrines by an Indian Buddhist Yogi, translated from the Tibetan,” Proceedings of the Asiatic Society of Bengal, Jan.-Dec. 1893, pp.&nbsp;55–61.
* Zongtse, Champa Thupten 1993, Tāranāthas Biographie des Buddhaguptanātha mit besonderer Berücksichtigung des Abschnittes über Sri Lanka, in: “Festschrift Prof. Dr. Heinz Bechert: Studien zur Indologie und Buddhismuskunde,” Reinhold Grünedahl, Jens-Uwe Hartmann & Petra Krieffer (ed.), Bonn: Indica et Tibetica Verlag, 503 ff. 

বিষয়শ্রেণী:ভারতীয় বৌদ্ধ
বরাটি নরদানা বাংলাদেশ উচ্চ বিদ্যালয়

**বরাটি নরদানা বাংলাদেশ উচ্চ বিদ্যালয়**, টাংগাইল জেলার মির্জাপুর উপজেলায় অবস্থিত একটি মাধ্যমিক বিদ্যালয়।  বিদ্যালয়টি ১৯৪৮ সালে প্রতিষ্ঠিত হয়। 

## ইতিহাস
১৯৪৮ সালের ১লা জানুযারী খাগজানা নদীর কুল ঘেষে বরাটি নরদানা পাকিস্তান উচ্চ বিদ্যালয় নামে এই বিদ্যালয় যাত্রা শুরু করে। স্বাধীনতার পর এর নামকরণ করা হয় বরাটি নরদানা বাংলাদেশ উচ্চ বিদ্যালয়।

## তথ্যসূত্র

বিষয়শ্রেণী:টাঙ্গাইল জেলার বিদ্যালয়
নিমাইচড়া ইউনিয়ন

**নিমাইচড়া ইউনিয়ন** পাবনা জেলার চাটমোহর উপজেলা থেকে ৮ কিমি দূরে অবস্থিত।  নিমাইচড়া ইউনিয়ন পরিষদের কার্যালয় উপজেলার "মির্জাপুর" হাট নামে পরিচিত হাটের পাশে অবস্থিত। 

## তথ্যসূত্র

বিষয়শ্রেণী:চাটমোহর উপজেলার ইউনিয়ন
সেলুলোজ

**সেলুলোজ** উদ্ভিদের একটি প্রধান গাঠনিক পদার্থ। উদ্ভিদের কোষ প্রাচীর সেলুলোজ দিয়ে গঠিত। অসংখ্য β-D গ্লুকোজ অণু পরস্পর β-১-৪ বন্ধনে আবদ্ধ হয়ে সেলুলোজ তৈরি করে। উদ্ভিদের অবকাঠামো নির্মাণে সেলুলোজ গুরুত্বপূর্ণ ভূমিকা পালন করে। উদ্ভিদদেহে যেহেতু কোনো কঙ্কাল নেই,সেহেতু উদ্ভিদের ভার বহনের দায়িত্ব পালন করে সেলুলোজ। তুলায় সেলুলোজ এর পরিমাণ ৯৪%,লিনেনে ৯০% এবং কাঠে ৬০%। সেলুলোজ ঘন H2SO4 বা HCL বা NaOH দ্বারা হাইড্রোলাইসিস করে গ্লুকোজে পরিণত করা হয়। মানুষের পাকস্থলী বা অন্ত্রে সেলুলোজ এনজাইম না থাকায় সেলুলোজ পদার্থ হজম হয়না,তবে গরু-ছাগলে সেলুলোজ পুষ্টি হিসেবে কাজ করে। বন ও বস্ত্র শিল্পের প্রধান উপাদান সেলুলোজ,আর তাই মানব সভ্যতায় এর দান অপরিসীম।  পৃথিবীতে সবচেয়ে  বেশি পরিমাণে বিরাজ করে সেলুলোজ।
এককথায় বলতে গেলে সেলুলোজ হলো একটি কার্বোহাইড্রেড-জাতীয় মস্ত বড়ো অণু (পলিমার)।

## সেলুলোজ এর ধর্ম
সেলুলোজ স্বাদহীন,গন্ধহীন, সাদা ও কঠিন জৈব রাসায়নিক পদার্থ।  এটি পানিতে অদ্রবণীয়,অবিজারক,আণবিক ভর দুই লক্ষ থেকে কয়েক লক্ষ। এটি মিষ্টি বিবর্জিত এবং বিজারণ ক্ষমতাহীন।  আয়োডিন দ্রবণ প্রয়োগে কোনো রং দেয়না। এটির ফাইবার সদৃশ ও শক্ত। এর কোনো পুষ্টিগুণ নেই।

## ইতিহাস
ফরাসী রসায়নবিদ অ্যানসেলেম পায়েন 1838 সালে সেলুলোজ আবিষ্কার করেছিলেন এবং বিচ্ছিন্ন করেছিলেন। পায়েল রাসায়নিক সূত্রটিও নির্ধারণ করেছিলেন। 1870 সালে, প্রথম থার্মোপ্লাস্টিক পলিমার, সেলুলয়েড সেল্টোজ ব্যবহার করে হায়াট ম্যানুফ্যাকচারিং সংস্থা তৈরি করেছিল। সেখান থেকে, সেলুলোজ 1890 এর দশকে রেয়ন এবং 1912 সালে সেলোফেন তৈরি করতে ব্যবহৃত হয়েছিল। হারমান স্টাউডিংগার 1920 সালে সেলুলোজের রাসায়নিক কাঠামো নির্ধারণ করেছিলেন। 1992 সালে কোবায়শি এবং শোদা কোনও জৈবিক এনজাইম ব্যবহার না করে সেলুলোজ সংশ্লেষিত করেছিলেন।

## সেলুলোজ এর কাজ
উদ্ভিদের গাঠনিক উপাদান হিসেবে কাজ করে। উদ্ভিদকে দৃঢ়তা ও সুরক্ষা প্রদান করে এবং ভার বহন করে।

## সেলুলোজ এর ব্যবহার
*সেলুলোজ কাগজ ও বস্ত্রশিল্পের প্রধান উপাদান।
*এটি নাইট্রেট বিস্ফোরক হিসেবে ব্যবহৃত হয়।
*এটি অ্যাসিটেট ফটোগ্রাফিক ফিল্মে ব্যবহার করা হয়।
*নির্মাণ সামগ্রী ও আসবাবপত্র নির্মাণে সেলুলোজ প্রধান উপাদান হিসেবে যান্ত্রিক সাহায্য প্রদান করে।
*কাঠখেকো কীটপতঙ্গ এর পুষ্টিনালীতে বসবাসকারী এক ধরনের পরজীবী সেলুলোজ নামক উৎসেচক নিঃসৃত করে কাঠ হজমে সাহায্য করে।

## তথ্যসূত্র

বিষয়শ্রেণী:জৈব রসায়ন
বিষয়শ্রেণী:কাগজ তৈরি
বিষয়শ্রেণী:পলিস্যাকারাইড
বিষয়শ্রেণী:ই-সংখ্যায়িত খাদ্যে সংযোজিত দ্রব্য
ফ্রুক্টোজ

**ফ্রুক্টোজ** হলো ৬ কার্বনবিশিষ্ট মনোস্যাকারাইড। এর আণবিক সংকেত হল  যা গ্লুকোজের মতই। এটিও একটি রিডিউসিং শ্যুগার। এর গঠনে কিটো গ্রুপ  থাকায় একে কিটোহেক্সোজও বলা হয়। অধিকাংশ পাকা ফল ও মধুতে ফ্রুক্টোজ থাকে।  তাই এর আরেক নাম ফ্রুট শ্যুগার *(Fruit Sugar)*।  গ্লুকোজ থেকে সহজেই ফ্রুক্টোজ তৈরি হয় আবার সুকরোজ হাইড্রোলাইসিস এর ফলেও ফ্রুক্টোজ তৈরি করে।  এটি  সুকরোজ এর একুটি গঠন উপাদান। গ্লুকোজ এর মত ফ্রুক্টোজ ও  এবং  দুপ্রকার আছে।
প্রথম ফল থেকে শনাক্ত করা হয়েছিল বলে এর নাম করা হয় ফ্রুক্টোজ।

## রাসায়নিক বৈশিষ্ট্য
ফ্রুক্টোজ একটি সাদা দানাদার কঠিন পদার্থ। পানিতে সহজেই দ্রবনীয়।  গরম অ্যালকোহলে দ্রবনীয়।  গ্লুকোজ ও ফ্রুক্টোজ এর আণবিক সংকেত এক হলেও এদের মধ্যে পার্থক্য বিদ্যমান।  তাই এদের আইসোমার বলে। ফ্রুক্টোজ এর বিজারণ ধর্ম রয়েছে। চিনিতে এটি ডাইস্যাকারাইড হিসেবে পাওয়া যায়।এতে দুই কাবর্ন বিশিষ্ট শর্করা থাকে।

## ব্যবহার
কনফেকশনারিতে নানা ধরনের মিষ্টান্ন তৈরির জন্য ফ্রুক্টোজ ব্যবহার করা হয়ে থাকে। এর আপেক্ষিক মিষ্টতা **১৭৩**।

## তথ্যসূত্র

বিষয়শ্রেণী:জৈব রসায়ন
বিষয়শ্রেণী:পুষ্টি
বিষয়শ্রেণী:শর্করা
গ্লাইকোজেন

250px|frameless|right|গ্লাইকোজেনে ১-৪-α গ্লাইকোসাইডিক বন্ধন
গ্লাইকোজেন হলো একটি পুষ্টিজাত পলিস্যাকারাইড। এটি প্রাণীদেহের প্রধান সঞ্চিত খাদ্য উপাদান হলেও নীলাভ সবুজ শৈবাল (সায়ানোব্যাক্টেরিয়া) ও কতিপয় ছত্রাক (যেমন-ইস্ট)-এর খাদ্য উপাদান হিসেবে বিরাজ করে। গ্লাইকোজেনের মূল গাঠনিক একক হলো α-D-গ্লুকোজ।
অ্যামাইলোপেকটিন এর মত এর অণু শৃঙ্খল ও শাখান্বিত।  প্রতি শাখায় ১০-২০ টি গ্লুকোজ একক থাকে।  হাইড্রোলাইসিস শেষে **গ্লাইকোজেন** হতে কেবল আলফা - D  গ্লুকোজ অণু পাওয়া যায়।এর আণবিক সংকেত C6H10O5 ।  প্রাণিদেহে লিভার ও পেশিতে বেশি করে **গ্লাইকোজেন** জমা থাকে যা প্রয়োজনে গ্লুকোজ এ পরিণত হয়ে কার্বন ও শক্তি সরবরাহ করে।

## গ্লাইকোজেন এর ধর্ম
*গ্লাইকোজেন পানিতে সহজে দ্রবীভূত হয়না।
*এটি সাদা পাউডার জাতীয় জৈব-রাসায়নিক পদার্থ।
*আয়োডিন দ্রবণ প্রয়োগে লালচে বেগুনি বর্ণ ধারণ করে।
*ঠান্ডা পানিতে এটি সাসপেনশন তৈরি করে।

## গ্লাইকোজেন এর ব্যবহার
*পেশিতে সঞ্চিত গ্লাইকোজেন পেশির  তাৎক্ষণিক শক্তি জোগায়।
*রক্তে গ্লুকোজ কমে গেলে যকৃতের গ্লাইকোজেন গ্লুকোজ এ পরিণত হয়ে রক্তে গ্লুকোজের মাত্রা ঠিক রাখে ।

## গ্লাইকোজেন এর কাজ
সঞ্চিত  খাদ্য হিসেবে কাজ করে গ্লাইকোজেন। প্রয়োজনে শ্বসনে শক্তির উৎস হিসেবে গ্লাইকোজেন কাজ করে। প্রাণীর পেশী ও যকৃতে  গ্লাইকোজেন সঞ্চিত থাকে। প্রয়োজনে গ্লাইকোজেন প্রোটিন ও চর্বিতে রূপান্তরিত হয়ে বিভিন্ন জৈবিক ও বিপাকীয় কাজ করতে পারে।
 কোষ গ্লুকোজ জমা রাখে না কারণ গ্লুকোজের অসমোলারিটিবেশি হওয়ায় তা বাইরে থেকে পানি টেনে নিয়ে কোষকে ফাটিয়ে দিতে পারে ।

## তথ্যসূত্র

বিষয়শ্রেণী:পুষ্টি
বিষয়শ্রেণী:জৈব রসায়ন
বিষয়শ্রেণী:ব্যায়ামের শারীরবিদ্যা
বিষয়শ্রেণী:শর্করা-জীববিজ্ঞান
বিষয়শ্রেণী:যকৃৎবিজ্ঞান
বিষয়শ্রেণী:পলিস্যাকারাইড
বিগ ব্যাং থিওরি (দ্ব্যর্থতা নিরসন)

**বিগ ব্যাং থিওরি** শব্দটি দ্বারা নিম্নল্লিখিত নিবন্ধগুলি বোঝান যেতে পারে:

* মহা বিস্ফোরণ তত্ত্ব- (মহাবিশ্ব সৃষ্টি সংক্রান্ত বৈজ্ঞানিক তত্ত্ব)
* দ্য বিগ ব্যাং থিওরি- (মার্কিন ধারাবাহিক)
ইন্টারফেরন

থাম্ব|মানবদেহের আলফা ইন্টারফেরনের গঠন
**ইন্টারফেরন** হলো প্রতিরক্ষামূলকঅকোষীয় প্রোটিন। কোন দেহকোষ ভাইরাস দ্বারা আক্রান্ত হলে এটি নিঃসৃত হয়।
বহিরাগত ভাইরাস,ব্যাক্টেরিয়া, ছত্রাক,বিষ ও অন্য কোনো বস্তু ইত্যাদির আক্রমণ থেকে রক্ষা করার জন্য প্রতিটি দেহে একটি প্রতিরক্ষা ব্যবস্থা থাকে,এটি দেহের প্রতিরক্ষা তন্ত্র( Immune system)। ইন্টারফেরনস হল প্রোটিন জাতীয় রাসায়নিক প্রতিরক্ষামূলক অস্ত্র যা দেহের প্রতিরক্ষা তন্ত্রের অন্তর্গত।
ভাইরাস দ্বারা আক্রমণের পর যখন ইন্টারফেরন নিঃসৃত হয় তখন তা আক্রমণকারী ভাইরাস এর প্রোটিন সংশ্লেষণ প্রক্রিয়া বন্ধ করে, ফলে ভাইরাসটি আর সংখ্যা বৃদ্ধি করতে পারেনা। তাই সে পরবর্তী কোষগুলোকে আর আক্রমণ করতে পারেনা।কাজেই সংক্রমিত কোষের চারপাশের কোষগুলো ভাইরাসের আক্রমণ থেকে রক্ষা অয়ায়,অধিকন্তু এরা ভাইরাস-প্রতিরোধক্ষম হয়ে ওঠে।
কাজেই ইন্টারফেরন এর কাজ হলো আক্রমণকারী ভাইরাসের সংখ্যাবৃদ্ধি বন্ধ করে দেয়া এবং সুস্থ কোষগুলোকে ভাইরাস প্রতিরোধক্ষম করে তোলা ও ভাইরাসের আক্রমণ থেকে রক্ষা করা।
AIJ Lindenmann ১৯৫৭ সালে ইন্টারফেরন আবিষ্কার করেন।

## ইন্টারফেরন এর ব্যবহার
ইন্টারফেরন একটি প্রজাতি নির্দিষ্ট হরমোন,এমনকি একই দেহের বিভিন্ন টিস্যু থেকে বিভিন্ন প্রকার ইন্টারফেরন তৈরি হয়। ভাইরাস আক্রান্ত লিউকোসাইট থেকে এক ধরনের ইন্টারফেরন,ফাইব্রোব্লাস্ট কোষ থেকে অন্য ধরনের ইন্টারফেরন নিঃসরণ হয়। ভাইরাস দ্বারা সংক্রমিত কোষ কর্তৃক ইন্টারফেরন নিঃসৃত হলেও বর্তমানে রিকম্বিনেট ডিএনএ কৌশল প্রয়োগ করে অধিক পরিমাণে ইন্টারফেরন উৎপন্ন করা সম্ভব হচ্ছে। ইন্টারফেরন প্রয়োগ করে জটিল হেপাটাইটিস বি, হার্পিস সংক্রমণ, বিভিন্ন ধরনের প্যাপিলোমা চিকিৎসা করা সম্ভব হয়েছে। এছাড়াও জলাতঙ্ক রোগের চিকিৎসায়ও সাফল্য অর্জিত হয়েছে। গবেষকগণ ধারণা করছেন যে ক্যান্সার কোষের বৃদ্ধি রহিত করতেও ইন্টারফেরন সফলভাবে ব্যবহার করা যাবে।

## তথ্যসূত্র

বিষয়শ্রেণী:আমিষ
বিষয়শ্রেণী:ভাইরাসনিরোধক ঔষধ
মধুমতি নদী

**মধুমতি নদী** বাংলাদেশের দক্ষিণ-পশ্চিমাঞ্চলের মাগুরা, ফরিদপুর, নড়াইল, গোপালগঞ্জ এবং বাগেরহাট জেলার একটি নদী। নদীটির দৈর্ঘ্য ১৭০ কিলোমিটার, গড় প্রস্থ ৪০৮ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মধুমতি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৪।

১৬১৩ খ্রীষ্টাব্দের মাঝামাঝি সময়ে বোয়ালমারীর মধুমতী নদীর তীরে চাঁদ নামক এক যুবক বাস করতো। তিনি কামরুপকামাখ্যা থেকে যন্ত্রমন্ত্র শিখে বোয়ালমারীতে আসে। এলাকার লোকজনকে তার যন্ত্রমন্ত্র দেখানোর জন্য সে কুমিরের রূপ ধারণ করে। এই রূপ দেখে তার স্ত্রী অজ্ঞান হয়ে পড়ে। কুমিরের রূপ ধারণ করার আগে সে তার স্ত্রীকে এক ঘটি পানি মন্ত্র পড়ে দিয়েছিলো এবং বলেছিলো কুমির হওয়ার পর ঐ পানি তার গায়ে দিয়ে সে আবার মানুষ হবে। কিন্তু তার স্ত্রী অজ্ঞান হওয়াতে কুমিরের গায়ে কেউ পানি ছিটিয়ে দিতে পারে নাই। এলাকার লোকজন কুমিরটিকে মারার জন্য লাঠি সোঠা নিয়ে আসে। সেই ভয়ে কুমির নড়াচড়া করলে লেজের আঘাতে ঘটির পানি পড়ে গিয়ে তার লেজে লাগে এবং লেজের কিছু অং মানুষের আকার ধারণ করে। তখন এলাকার লোক বুঝতে পারে এ কুমির নয় এ হলো চাঁদ। তারপর কুমির রূপি চাঁদ মধুমতি নদীতে চলে যায়। মাঝে মধ্যে কুমিরটিকে দেখা যেত। এক ইংরেজ ঐ কুমিরটিকে গুলি করে মেরে ফেলে। সেই দুঃখে সে মধুমতী নদীতে ডুবে আত্নহত্যা করে। উক্ত রূপকথার ঘটনার স্মৃতি রক্ষার্থে মধুমতি নদীতে নদের চাঁদ নামে একটি খেয়া ঘাট ও একটি পোস্ট অফিস আছে এবং ঐ এলাকার মৌজার নাম নদের চাঁদ রাখা হয়েছে।

## প্রবাহ
thumb|গড়াই নদী
মধুমতি নদীটি মাগুরা জেলার শ্রীপুর উপজেলার নাকোল ইউনিয়নে প্রবহমান গড়াই নদী হতে উৎপত্তি লাভ করেছে। অতঃপর এই নদীর জলধারা বাগেরহাট জেলার চিতলমারী উপজেলার কলাতলা ইউনিয়ন পর্যন্ত প্রবাহিত হয়ে শালদহ নদীতে নিপতিত হয়েছে। শুষ্ক মৌসুমে পানির প্রবাহ স্তিমিত হলেও বর্ষার সময় দুকূল উপচে নদী অববাহিকায় বন্যা হয়। নদীটির উজানের অংশ জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

## বহিঃসংযোগ

* মধুমতি ভাঙছে তো ভাঙেই বাংলাদেশ প্রতিদিন, ৭ জুন ২০১৮, পৃষ্ঠা ৯, কলাম ২।

বিষয়শ্রেণী:মাগুরা জেলার নদী
বিষয়শ্রেণী:গোপালগঞ্জ জেলার নদী
বিষয়শ্রেণী:ফরিদপুর জেলার নদী
বিষয়শ্রেণী:নড়াইল জেলার নদী
বিষয়শ্রেণী:বাংলাদেশের নদী
শ্বেতসার

উদ্ভিদে **শ্বেতসার** বা **স্টার্চ** সঞ্চিত পদার্থ রূপে বিরাজ করে। স্টার্চ একটি পলিস্যাকারাইড। এর সাধারণ সংকেত (C6H10O5)n। সালোকসংশ্লেষণ প্রক্রিয়ায় সৃষ্ট গ্লুকোজের অধিকাংশই পরিবর্তিত হয়ে শ্বেতসারে পরিণত হয়। শ্বেতসার সাধারণত ঘনীভূত দানা হিসেবে উদ্ভিদ কোষে বিরাজ করে এবং এদের আকার-আকৃতি বিভিন্ন উদ্ভিদে বিভিন্ন রকম। বীজ, ফল, কন্দ প্রভৃতি সঞ্চয়ী অঙ্গে শ্বেতসার জমা হয়। ধান, গম, আলু শ্বেতসারের প্রধান উৎস।হাওয়ার্থ (Haworth) -এর পরীক্ষা থেকে জানা যায় যে, প্রায় ২৪ থেকে ৩০টি এককের সমন্বয়ে একটি স্টার্চ এর অণু গঠিত হয়। স্বাভাবিক অবস্থায় বিভিন্ন উদ্ভিদের মূল ও বীজে সঞ্চিত খাদ্য হিসেবে স্টার্চ জমা থাকে। হাইলাম নামক একটি স্বচ্ছ চকচকে বিন্দুকে কেন্দ্র করে স্টার্চ কণাগুলো গঠিত হয়। হাইলাম বিন্দুর অবস্থানভেদে স্টার্চ কণাগুলো উৎকেন্দ্রিক বা সমকেন্দ্রিক। উদ্ভিদভেদে স্টার্চ কণিকার আয়তন ও আকৃতি বিভিন্ন রকম হতে পারে। গোল আলুর স্টার্চ কণিকা বৃহত্তম এবং চালের স্টার্চ কণিকা ক্ষুদ্রতম।

## রাসায়নিক গঠন
আণবিক সংকেত (C6H10O5)n। অ্যামাইলোজ ও অ্যামাইলোপেকটিন নামক দুটি পলিস্যাকারাইডের সমন্বয়ে শ্বেতসার গঠিত হয়। বিভিন্ন শ্বেতসারের আকার-আকৃতিতে বিরাট পার্থক্য দেখা যায়। আয়োডিন দ্রবণে শ্বেতসার গাঢ় নীল বর্ণ ধারণ করে। জলীয়বিভাজন (Hydrolysis) করলে শ্বেতসার গ্লুকোজে পরিণত হয়।

## গাঠনিক উপাদান
### অ্যামাইলোজ
অসংখ্য গ্লুকোজ অণু নিয়ে শ্বেতসার গঠিত।  অ্যামাইলোজের গ্লুকোজ অণুগুলো পরস্পর কার্বনের ১-৪ স্থানে সংযুক্ত হয়। সাধারণত ২০০ থেকে ১০০০ গ্লুকোজ অণু নিয়ে একটি অ্যামাইলোজ তৈরি হয়। এর অণু শৃঙ্খল সোজা। অ্যামাইলোপেক্টিনে সাধারণত ২০০০ থেকে ২,০০,০০০ গ্লুকোজ অণু যুক্ত হয়। আলু, ধান, গম, ভুট্টা, কলা ইত্যাদির স্টার্চে শতকরা ২২ ভাগ অ্যামাইলোজ থাকে। অ্যামাইলোজ থাকায় স্টার্চের দ্রবণে আয়োডিন যোগ করলে কালো বর্ণ (কালো-নীল) ধারণ করে।

### অ্যামাইলোপেকটিন
অ্যামাইলোপেকটিন সাধারণত ২০০০ থেকে ২০,০০,০০০ গ্লুকোজ অণুবিশিষ্ট হয়। zঅ্যামাইলোপেকটিন এর গ্লুকোজ অণুগুলো কার্বনের ১-৪ বন্ধন ছাড়াও α -১-৬ বন্ধনে যুক্ত থাকে। এর অণু শৃঙ্খল শাখান্বিত। আলু,ধান,গম,কলা,ভুট্টার শ্বেতসারে ৭৮% অ্যামাইলোপেকটিন থাকে।অ্যামাইলোপেক্টিন থাকায় স্টার্চের দ্রবণে আয়োডিন যোগ করলে লাল বা পার্পল রং ধারণ করে।

## কাজ
উদ্ভিদদেহে শ্বেতসার প্রধানত সঞ্চিত খাদ্য হিসেবে বিরাজ করে।
যা আমাদের দেহে শক্তি যোগায়

## বৈশিষ্ট্য
এটি বর্ণহীন, গন্ধহীন ও স্বাদহীন এক ধরনের সাদা নরম অদানাদার পাউডারের মতো জৈব রাসায়নিক পদার্থ। 

সাধারণ তাপমাত্রায় এরা পানিতে, ইথার ও অ্যালকোহলে অদ্রবণীয়।

আয়োডিন দ্রবণে এরা নীল বর্ণ ধারণ করে।

উচ্চ তাপমাত্রায় এরা ভেঙে ডেক্সিটিনের বড় বড় কণায় পরিণত হয়।

ফেহলিং দ্রবণ স্টার্চ কর্তৃক বিজারিত হয় না।

## ব্যবহার
স্টার্চ  বা শ্বেতসার প্রধানত খাদ্য হিসেবে গৃহীত হয়। 

শ্বেতসার গ্লুকোজে পরিণত হয়ে জীবদেহে শক্তি ও কার্বন অণু সরবরাহ করে।

টাইট্রেশন করার সময় নির্দেশক হিসেবে স্টার্চ ব্যবহার করা হয়।

পরীক্ষাগারে গ্লুকোজ ও অ্যালকোহল তৈরি করার জন্য স্টার্চ ব্যবহার করা হয়।

কাগজ শিল্পে স্টার্চ ব্যবহার করা হয়।

আঠা প্রস্তুত করার জন্য স্টার্চ ব্যবহৃত হয়।

## তথ্যসূত্র

বিষয়শ্রেণী:পুষ্টি
বিষয়শ্রেণী:জৈব রসায়ন
বিষয়শ্রেণী:শর্করা
বিষয়শ্রেণী:মুদ্রণ
রুকাহ লিপি

**রুকাহ** বা **রিকাহ** () হল আরবি লিপির একটি ক্যালিগ্রাফিক শৈলী। হস্তলিখনের ক্ষেত্রে এই শৈলী সবচেয়ে সাধারণভাবে ব্যবহার হয়। ক্ষুদ্র সরল রেখা ও সরল টানের জন্য এটি পরিচিত। ধারণা করা হয় যে সুলুস ও নাসখ শৈলী থেকে রুকাহের উদ্ভব হয়েছে। রুকাহ লিপি সহজপাঠ্য এবং দৈনন্দিন জীবনে লেখার জন্য সহজ। নিচে প্রদর্শিত উদাহরণটি আদর্শ রুকাহ লিপি নয় কারণে এতে স্বরবর্ণে ব্যবহার রয়েছে। স্বরবর্ণ সাধারণত ব্যবহৃত হয় না।



তুরস্কে রুকাহকে উসমানীয় লিপি বলা হয়। কারণ উসমানীয় সাম্রাজ্যের যুগে অধিকাংশ দলিলপত্র এই লিপিতে লেখা হত। সহজে লেখার ক্ষমতার কারণে উসমানীয় তুরস্কে রুকাহ লিপি অধিকাংশ ক্ষেত্রে ব্যবহৃত হত। বই ও ম্যাগাজিনের শিরোনাম, বাণিজ্যিক বিজ্ঞাপনের ক্ষেত্রে এই লিপি ব্যবহৃত হয়। রুকাহ লিপিতে লেখা সহজ এবং দ্রুত লেখা যায়।

## আরও দেখুন
* নাসখ লিপি
* কারসিভ
* হস্তলিখন

বিষয়শ্রেণী:আরবি চারুলিপি
দ্য ওয়ার্ল্ড ক্যান ওয়েট

***দ্য ওয়ার্ল্ড ক্যান ওয়েট*** রক সংগীতের ব্যান্ড ৬৭ স্পেশাল এর প্রথম পূর্ণদৈর্ঘ্য অ্যালবাম। এর আগে তাদের দুইটি স্বল্পদৈর্ঘ্য অ্যালবাম প্রকাশিত হয়। অ্যালবামটি ২০০৫ সালে মুক্তি পায়।

## গানের তালিকা

## তথ্যসূত্র

বিষয়শ্রেণী:সঙ্গীত অ্যালবাম
বিষয়শ্রেণী:২০০৫-এর অ্যালবাম
বিষয়শ্রেণী:ইংরেজি ভাষার অ্যালবাম
তালিক লিপি

**তালিক লিপি** আরবি লিপির একটি ক্যালিগ্রাফিক শৈলী। ফারসি ভাষার প্রয়োজনীয়তা পূরণের জন্য এর প্রণয়ন করা হয়েছে। পারস্যায়িত সমাজগুলোতে এই লিপির ব্যাপক ব্যবহার ছিল। পরে নাস্তালিক লিপি দ্বারা তা প্রতিস্থাপিত হয়। তুর্কি ভাষা এবং অনেক সময় আরবি ভাষায় নাস্তালিককে তালিক বলে উল্লেখ করা হয়।

## তথ্যসূত্র

বিষয়শ্রেণী:আরবি লিপি
বিষয়শ্রেণী:ইসলামি চারুলিপি
বিষয়শ্রেণী:ফার্সি চারুলিপি
হেজাজি লিপি

**হেজাজি লিপি** () আরব উপদ্বীপের হেজাজ অঞ্চলে উদ্ভব হওয়া প্রথম দিককার আরবি লিপিগুলোর সামষ্টিক নাম। মক্কা ও মদিনা হেজাজ অঞ্চলের অন্তর্গত। ইসলামের উত্থানের যুগে এই লিপি ব্যবহৃত হত। মাশক ও কুফিকের মত হেজাজি লিপিও প্রাচীন লিপিগুলোর অন্যতম।

অন্যান্য আরবি লিপিগুলোর তুলনায় হেজাজি লিপির তুলনামূলকভাবে কৌণিক এবং ডান দিকে ঝুকে থাকে। এতে কোনো ফোটা বা স্বরচিহ্ন নেই, এটি শুধু ব্যঞ্জনবর্ণ নিয়ে গঠিত। মাইল নামে হেজাজি লিপির একটি শৈলী রয়েছে যা প্রাচীন কুরআনগুলোতে ব্যবহার হত। এই দুটি শব্দ অনেক সময় একে অন্যের পরিবর্তে ব্যবহৃত হয়।

## আরও দেখুন
* আরবি ক্যালিগ্রাফি

## তথ্যসূত্র

## বহিঃসংযোগ
* British Library MS. Or. 2165 Early Qur'anic manuscript written in Ma'il script, 7th or 8th century CE
* British Library MS. Or. 2165  (British Library)
* Ma'il manuscript from the Tareq Rajab Museum in Kuwait .
* Folio in an italic Hijazi script from the discoveries at the Great Mosque, Sana'a
* Fragment in a Makkan Hijazi script from the Vatican library

বিষয়শ্রেণী:আরবি ভাষা
বিষয়শ্রেণী:আরবি চারুলিপি
বিষয়শ্রেণী:হেজাজ
অ্যাসাসিন'স ক্রিড ৪: ব্ল্যাক ফ্ল্যাগ

**অ্যাসাসিন'স ক্রিড ৪: ব্ল্যাক ফ্ল্যাগ** () ২০১৩ সালে  ইউবিসফট মন্ট্রিয়েল দ্বারা প্রস্তুতকৃত এবং ইউবিসফট দ্বারা প্রকাশিত একটি ঐতিহাসিক কল্পকাহিনী, অ্যাকশন-অ্যাডভেঞ্চার, উন্মুক্ত বিশ্ব ভিডিও গেম। এটি অ্যাসাসিন'স ক্রিড সিরিজের  মূল ধারার গেম,  ২০১২ এর অ্যাসাসিন'স ক্রিড ৩ আধুনিক গল্পের পরিশিষ্ট ও তার ঐতিহাসিক কাহিনিসূত্র এর একটি প্রিকুয়েল। ভিডিও গেমটি  প্রথম অক্টোবর ২০১৩ সালে প্লেস্টেশন ৩ এবং এক্সবক্স ৩৬০ এর মুক্তি পায় এবং পরবর্তীতে নভেম্বর ২০১৩ সালে নিনটেডো উইইউ, প্লেস্টেশন ৪, মাইক্রোসফট উইন্ডোজ এবং এক্সবক্স ওয়ান এর উপলব্ধ করা হয়।

## তথ্যসূত্র

## বহিঃসংযোগ

বিষয়শ্রেণী:২০১৩-এর ভিডিও গেম
বিষয়শ্রেণী:অ্যাসাসিন'স ক্রিড
বিষয়শ্রেণী:অ্যাকশন-অ্যাডভেঞ্চার গেম
বিষয়শ্রেণী:উইন্ডোজ গেম
বিষয়শ্রেণী:ম্যাক ওএসের গেম
বিষয়শ্রেণী:ইউবিসফট গেম
বিষয়শ্রেণী:ভিডিও গেম
বিষয়শ্রেণী:প্লেস্টেশন ৩-এর ভিডিও গেম